ddrg/super_eurlex huggingface dataset:
KOMMISSIONENS BESLUTNING af 9. april 1996 om tilbagekaldelse af godkendelser af plantebeskyttelsesmidler, der indeholder propham som aktivt stof (Tekst af betydning for EØS) (96/586/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF om markedsføring af plantebeskyttelsesmidler (1), ændret ved forordning (EF) nr. 491/95 (2), særlig artikel 6, stk. 5, og

ud fra følgende betragtninger:

Ved Kommissionens forordning (EF) nr. 933/94 (3), ændret ved forordning (EF) nr. 491/95, blev der fastsat gennemførelsesbestemmelser til forordning (EØF) nr. 3600/92, for så vidt angår aktive stoffer i plantebeskyttelsesmidler og udpegning af rapporterende medlemsstater;

propham var et af de 90 aktive stoffer, der var omfattet af første fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF (4);

for dette stof har den udpegede rapporterende medlemsstat meddelt Kommissionen, at den pågældende anmelder officielt har oplyst den om, at han ikke vil fremlægge de oplysninger, der ifølge artikel 6, stk. 1, i forordning (EØF) nr. 3600/92 kræves for at underbygge optagelsen af et aktivt stof i bilag I til direktiv 91/414/EØF;

ingen medlemsstat har i henhold til forordningens artikel 6, stk. 4, underrettet Kommissionen om, at den ønsker at sikre sig optagelse af dette stof i bilag I til direktiv 91/414/EØF;

det bør derfor tages i betragtning, at de data, der er nødvendige for at foretage en nyvurdering at dette stof, ikke vil blive forelagt i forbindelse med arbejdsprogrammet, og at det derfor ikke er muligt at vurdere stoffet i denne forbindelse; det bør derfor besluttes, at de nugældende godkendelser af plantebeskyttelsesmidler, der indeholder dette aktive stof, tilbagekaldes;

beslutningen udelukker ikke, at propham senere kan blive vurderet efter proceduren for nye aktive stoffer som fastsat i artikel 6 i direktiv 91/414/EØF;

de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Medlemsstaterne sørger for:

1) at godkendelser af plantebeskyttelsesmidler, der indeholder propham, tilbagekaldes inden tolv måneder fra datoen for denne beslutning

2) at der fra datoen for denne beslutning ikke gives godkendelse eller forlænget godkendelse af plantebeskyttelsesmidler, der indeholder propham, i henhold til undtagelsesbestemmelsen i artikel 8, stk. 2, i direktiv 91/414/EØF.

Artikel 2

Denne beslutning er rettet til medlemsstaterne.

Udfærdiget i Bruxelles, den 9. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 366 af 15. 12. 1992, s. 10.

(2) EFT nr. L 49 af 4. 3. 1995, s. 50.

(3) EFT nr. L 107 af 28. 4. 1994, s. 8.

(4) EFT nr. L 230 af 19. 8. 1991, s. 1.
RÅDETS AFGØRELSE af 16. december 1996 om opfølgningen af retsakter vedtaget af Rådet om ulovlig indvandring, tilbagetagelse og ulovlig beskæftigelse af tredjelandsstatsborgere og samarbejde om gennemførelse af udsendelsesafgørelser (96/749/RIA)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel K.3, stk. 2, litra a),

under henvisning til programmet for det prioriterede arbejde, vedtaget af Rådet den 30. november 1993 i Bruxelles, som navnlig opfordrer til, at der hvert år udarbejdes en rapport om udviklingen inden for retlige og indre anliggender, samt til Rådets resolution af 14. oktober 1996 om de prioriterede opgaver for samarbejdet inden for retlige og indre anliggender fra 1. juli 1996 til 30. juni 1998 (1), og

ud fra følgende betragtninger:

I traktatens artikel K.1, nr. 3, litra c), hedder det, at medlemsstaterne betragter bekæmpelse af tredjelandsstatsborgeres ulovlige indvandring i samt ulovlige ophold og udførelse af arbejde på medlemsstaternes område som et spørgsmål af fælles interesse;

en opfølgning af medlemsstaternes gennemførelse af de af Rådet vedtagne retsakter på området gør det muligt at få kendskab til den praktiske virkning af Rådets arbejde på området og tilvejebringe oplysninger, der er nyttige for dets fremtidige arbejde -

TRUFFET FØLGENDE AFGØRELSE:

Artikel 1

Udarbejdelse af et spørgeskema

Formandskabet sender hvert år medlemsstaterne et spørgeskema, der skal give et overblik over, hvorledes de har gennemført de retsakter, som Rådet har vedtaget om ulovlig indvandring, tilbagetagelse, ulovlig beskæftigelse af tredjelandsstatsborgere og samarbejde om gennemførelse af udsendelsesafgørelser.

Artikel 2

Spørgeskemaets indhold

Spørgeskemaet skal behandle følgende aspekter:

- bestemmelser, som medlemsstaterne har vedtaget i det forløbne år på et af de områder, der er omfattet af de retsakter, der er omhandlet i artikel 1

- alle vanskeligheder i forbindelse med vedtagelsen af disse bestemmelser

- sandsynligheden for, at der på kort sigt vedtages bestemmelser på de områder, der er omhandlet i første led

- den praktiske gennemførelse af nævnte retsakter og bestemmelser.

Artikel 3

Evaluering af besvarelserne

På grundlag af medlemsstaternes besvarelser udarbejder Rådets Generalsekretariat en rapport, der forelægges for Rådet.

Artikel 4

Gennemførelse for første gang

Det første spørgeskema sendes til medlemsstaterne senest den 30. juni 1997 og skal dække perioden fra ikrafttrædelsen af traktaten om Den Europæiske Union.

Udfærdiget i Bruxelles, den 16. december 1996.

På Rådets vegne

M. D. HIGGINS

Formand

(1) EFT nr. C 319 af 26. 10. 1996, s. 1.
KOMMISSIONENS BESLUTNING af 29. november 1996 om listen over de programmer til forbedring af veterinærkontrollen ved de ydre grænser, hvortil der kan ydes EF-tilskud i 1997 (96/729/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 38, og

ud fra følgende betragtninger:

Et af de vigtigste formål med EF-foranstaltningen er at skærpe veterinærkontrollen ved de ydre grænser som følge af gennemførelsen af det indre marked;

de svenske myndigheder har forelagt Kommissionen et nationalt program til forbedring af kontrollen med dyr og animalske produkter ved de ydre grænser; programmet omfatter bl.a. etablering og renovering af de nødvendige infrastrukturer og køb af kontroludstyr;

Sverige har givet Kommissionen alle oplysninger, så den har kunnet vurdere, at EF har interesse i at yde tilskud til programmet for 1997;

programmet, der står på listen i denne beslutning skal senere godkendes individuelt; ved samme lejlighed fastsættes udgifterne til hvert grænsekontrolsted i detaljer;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Der kan i 1997 ydes EF-tilskud til det program, der står på listen i bilaget.

2. For programmet, som er nævnt i stk. 1, er satsen for EF-tilskuddet og det foreslåede beløb fastsat i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

BILAG

>TABELPOSITION>
RÅDETS AFGØRELSE af 22. november 1996 om Fællesskabets midlertidige anvendelse af den internationale naturgummioverenskomst af 1995 (96/704/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen, og

ud fra følgende betragtninger:

Den internationale naturgummioverenskomst af 1995, der er forhandlet på baggrund af resolution 93 (IV), »det nye partnerskab i udviklingssamarbejdet: Cartagena-tilsagnet« og de relevante mål i Cartagena-aftalens slutdokument, vedtaget på den ottende samling af De Forenede Nationers Konference om Handel og Udvikling, blev undertegnet i december 1995 af Fællesskabet og fjorten medlemsstater (1) i overensstemmelse med Rådets afgørelse af 22. december 1995;

med henblik på overenskomstens foreløbige ikrafttræden er det nødvendigt, at Fællesskabet og medlemsstaterne ratificerer, accepterer eller godkender den, eller at de anvender den midlertidigt og fuldt ud opfylder deres finansielle forpligtelser i henhold til overenskomsten;

da den internationale naturgummioverenskomst af 1987 udløb den 28. december 1995, bør den nye overenskomst træde i kraft hurtigst muligt for at undgå den fortsatte suspension af de to overenskomsters interventionsmekanismer;

den nye overenskomsts målsætninger indgår i den fælles handelspolitik;

finansieringskilderne til gennemførelsen af overenskomsten er følgende:

- bidrag fra deltagerstaterne til administrationsbudgettet

- bidrag fra deltagerstaterne til stødpudelageret;

anvendelsen af ovennævnte overenskomst forudsætter finansielle bidrag fra medlemsstaterne;

Fællesskabet og medlemsstaterne har tilkendegivet, at de vil bidrage til den midlertidige anvendelse af nævnte overenskomst, der er deponeret hos De Forenede Nationers generalsekretær, og Fællesskabet bør derfor hurtigst muligt give meddelelse om, at det agter at anvende den midlertidigt -

TRUFFET FØLGENDE AFGØRELSE:

Artikel 1

Fællesskabet meddeler De Forenede Nationers generalsekretær, at det har til hensigt at anvende den hos ham deponerede internationale naturgummioverenskomst af 1995 midlertidigt i overensstemmelse med overenskomstens bestemmelser.

Teksten til overenskomsten er knyttet til denne afgørelse.

Artikel 2

Rådets formand bemyndiges til at udpege den person, der er beføjet til på Fællesskabets vegne at deponere den i artikel 1 nævnte meddelelse.

Udfærdiget i Bruxelles, den 22. november 1996.

På Rådets vegne

S. BARRETT

Formand

(1) Portugal har ikke undertegnet overenskomsten. For at deltage i overenskomsten skal dette land derfor tiltræde denne efter ikrafttrædelsen.
RÅDETS AFGØRELSE af 22. november 1996 vedtaget på grundlag af artikel J.4, stk. 2, i traktaten om Den Europæiske Union vedrørende udarbejdelse og gennemførelse af Unionens fælles aktion vedrørende de store søers område i Afrika (96/670/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.4, stk. 2,

under henvisning til den erklæring vedrørende Den Vesteuropæiske Union (WEU), der er indeholdt i slutakten til traktaten om Den Europæiske Union, og

ud fra følgende betragtninger:

Rådet har i dag vedtaget en fælles aktion vedrørende de store søers område i Afrika på grundlag af artikel J.3 i traktaten om Den Europæiske Union;

gennemførelsen af denne fælles aktion har forsvarsmæssige konsekvenser og vil blandt andet kunne gøre det nødvendigt at anvende militære midler; under disse omstændigheder bør der rettes henvendelse til Den Vesteuropæiske Union -

TRUFFET FØLGENDE AFGØRELSE:

Artikel 1

Den Europæiske Union anmoder WEU om øjeblikkelig at undersøge, hvorledes den for sit vedkommende kan bidrage til den bedst mulige anvendelse af de disponible operationelle midler.

Artikel 2

Denne afgørelse er meddelt WEU i overensstemmelse med Rådets konklusioner af 14. maj 1996 vedrørende fremsendelse til WEU af dokumenter fra Den Europæiske Union.

Artikel 3

Denne afgørelse træder i kraft på dagen for vedtagelsen.

Den offentliggøres i Tidende.

Udfærdiget i Bruxelles, den 22. november 1996.

På Rådets vegne

J. BURTON

Formand
31997D0160R(01)

Berigtigelse til Kommissionens beslutning 97/160/EF af 14. februar 1997 om ændring af Rådets beslutning 79/542/EØF og Kommissionens beslutning 92/260/EØF, 93/195/EØF og 93/197/EØF for så vidt angår de dyresundhedsmæssige betingelser for midlertidig indførsel, genindførsel og indførsel til Fællesskabet af registrerede heste fra Libanon (De Europæiske Fællesskabers Tidende nr. L 62 af 4. marts 1997)



EF-Tidende nr. L 078 af 20/03/1997 s. 0054 - 0054
31997D0020R(01)

Berigtigelse til Kommissionens beslutning 97/20/EF af 17. december 1996 om listen over tredjelande, der opfylder betingelserne for ligestilling med hensyn til betingelserne for produktion og afsætning af toskallede bløddyr, pighuder, sækdyr og havsnegle (De Europæiske Fællesskabers Tidende nr. L 6 af 10. januar 1997)



EF-Tidende nr. L 239 af 30/08/1997 s. 0060 - 0060
Berigtigelse til Kommissionens afgørelse 97/645/EKSF af 24. september 1997 om Det Blandede Udvalg for Harmonisering af Arbejdsvilkårene inden for Stålindustrien (De Europæiske Fællesskabers Tidende L 272 af 4. oktober 1997)

Side 53, artikel 5:

i stedet for: »Sekretariatet for Det Blandede Udvalg varetages af Kommissionens tjenestegrene.«

læses: »Kommissionens tjenestegrene varetager Sekretariatet for Det Blandede Udvalg og garanterer, at udgifterne til udvalgets aktiviteter dækkes af de årlige bevillinger til dette formål.«

Side 53, artikel 6, stk. 1:

i stedet for: »Det Blandede Udvalg kan efter aftale med Kommissionen opfordre regeringsrepræsentanter for medlemsstaterne, repræsentanter for arbejdstager- og arbejdsgiverorganisationer og repræsentanter for regeringer i tredjelande, der producerer stål, til at deltage i Det Blandede Udvalgs arbejde som observatører eller med rådgivende funktioner.«

læses: »Det Blandede Udvalg kan efter aftale med Kommissionen opfordre regeringsrepræsentanter for medlemsstaterne til at deltage i Det Blandede Udvalgs arbejde som observatører eller med rådgivende funktioner.«
Berigtigelse til Kommissionens beslutning 97/24/EF af 17. december 1996 om femte ændring af beslutning 95/32/EF om godkendelse af det østrigske program for gennemførelse af artikel 138 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (De Europæiske Fællesskabers Tidende nr. L 8 af 11. januar 1997)

I indholdsfortegnelsen:

i stedet for:

»97/24/EF:

Kommissionens beslutning af 17. december 1996 om femte ændring af beslutning 95/32/EF om godkendelse af det østrigske program for gennemførelse af artikel 138 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse«

læses:

»97/24/EF:

Kommissionens beslutning af 17. december 1996 om femte ændring af beslutning 95/32/EF om godkendelse af det østrigske program for gennemførelse af artikel 138 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse«.
31997D0333R(01)

BERIGTIGELSE TIL : - 97/333/EF: Kommissionens Beslutning af 23. april 1997 om afslutning af medlemsstaternes regnskaber over de udgifter for regnskabsåret 1993, der finansieres af Den Europæiske Udviklings- og Garantifond for Landbruget (EUGFL), Garantisektionen (Kun de spanske, danske, tyske, græske, engelske, franske, italienske, nederlandske og portugisiske udgaver er autentiske)



EF-Tidende nr. L 156 af 13/06/1997 s. 0059
31997D0806R(01)

BERIGTIGELSE TIL : - 97/806/EF: Kommissionens beslutning af 26. november 1997 om beskyttelsesforanstaltninger over for fiskerivarer med oprindelse i Tyrkiet (EØS-relevant tekst)



EF-Tidende nr. L 028 af 04/02/1998 s. 0046
31997D0867R(01)

Berigtigelse til Kommissionens beslutning 97/867/EF af 5. december 1997 om EF's bidrag til finansiering af et program for bekæmpelse af skadegørere på planter og planteprodukter til fordel for de oversøiske franske departementer for 1997 (De Europæiske Fællesskabers Tidende L 353 af 24. december 1997)



EF-Tidende nr. L 098 af 31/03/1998 s. 0046 - 0046
31997D0401R(01)

Berigtigelse til Kommissionens beslutning 97/401/EF af 17. juni 1997 om ændring af beslutning 94/324/EF om særlige betingelser for import af fiskerivarer og akvakulturprodukter med oprindelse i Indonesien (De Europæiske Fællesskabers Tidende nr. L 166 af 25. juni 1997)



EF-Tidende nr. L 177 af 05/07/1997 s. 0028 - 0028
31997D0634R(01)

Berigtigelse til Kommissionens afgørelse 97/634/EF af 26. september 1997 om godtagelse af tilsagn i forbindelse med antidumping_+ og antisubsidieprocedurerne vedrørende importen af opdrættede atlanterhavslaks med oprindelse i Norge (De Europæiske Fællesskabers Tidende L 267 af 30. september 1997)



EF-Tidende nr. L 337 af 09/12/1997 s. 0018 - 0018
31997D0625(01)R(01)

Berigtigelse til Rådets afgørelse af 9. juni 1997 om udnævnelse af medlemmer af og suppleanter til Det Rådgivende Udvalg for Arbejdskraftens Frie Bevægelighed (De Europæiske Fællesskabers Tidende nr. C 194 af 25. juni 1997, s. 1)



EF-Tidende nr. C 239 af 06/08/1997 s. 0012 - 0012
31997D0221R(01)

Berigtigelse til Kommissionens beslutning 97/221/EF af 28. februar 1997 om dyresundhedsbetingelser og model til sundhedscertifikater ved indførsel af kødprodukter fra tredjelande og om ophævelse af beslutning 91/449/EØF (De Europæiske Fællesskabers Tidende L 89 af 4. april 1997)



EF-Tidende nr. L 053 af 24/02/1998 s. 0026 - 0026
BERIGTIGELSE TIL : - 97/291/EF: Rådets afgørelse af 26. april 1997 om indgåelse af aftalen om samarbejde og gensidig administrativ bistand i toldspørgsmål mellem Det Europæiske Fællesskab og Republikken Korea



EF-Tidende nr. L 126 af 17/05/1997 s. 0030



Berigtigelse til Rådets afgørelse 97/291/EF af 26. april 1997 om indgåelse af aftalen om samarbejde og gensidig administrativ bistand i toldspørgsmål mellem Det Europæiske Fællesskab og Republikken Korea (De Europæiske Fællesskabers Tidende nr. L 121 af 13. maj 1997) Side 13, titlen: i stedet for: »af 26. april 1997« læses: »af 26. november 1996«. Side 13, datoen for udfærdigelsen: i stedet for: »Udfærdiget i Bruxelles, den 26. april 1997.« læses: »Udfærdiget i Bruxelles, den 26. november
31997D0333R(02)

BERIGTIGELSE TIL : - 97/333/EF: Kommissionens Beslutning af 23. april 1997 om afslutning af medlemsstaternes regnskaber over de udgifter for regnskabsåret 1993, der finansieres af Den Europæiske Udviklings- og Garantifond for Landbruget (EUGFL), Garantisektionen (Kun de spanske, danske, tyske, græske, engelske, franske, italienske, nederlandske og portugisiske udgaver er autentiske)



EF-Tidende nr. L 156 af 13/06/1997 s. 0060
31997D0333R(03)

BERIGTIGELSE TIL : - 97/333/EF: Kommissionens Beslutning af 23. april 1997 om afslutning af medlemsstaternes regnskaber over de udgifter for regnskabsåret 1993, der finansieres af Den Europæiske Udviklings- og Garantifond for Landbruget (EUGFL), Garantisektionen (Kun de spanske, danske, tyske, græske, engelske, franske, italienske, nederlandske og portugisiske udgaver er autentiske)



EF-Tidende nr. L 156 af 13/06/1997 s. 0062
KOMMISSIONENS BESLUTNING af 4. december 1996 om ændring af beslutning 93/693/EF om opstilling af en liste over tyrestationer i visse tredjelande, som er godkendt til udførsel af tyresæd til Fællesskabet (EØS-relevant tekst) (97/1/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastlæggelse af de veterinærpolitimæssige krav i forbindelse med handelen inden for Fællesskabet med tyresæd og indførsel heraf (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 1, og

ud fra følgende betragtninger:

Ved Kommissionens beslutning 93/693/EF (2), senest ændret ved beslutning 96/570/EF (3), er der opstillet en liste over tyrestationer i visse tredjelande, som er godkendt til udførsel af tyresæd til EF;

veterinærmyndighederne i Ungarn har fremsendt en anmodning om ændring af listen over tyrestationer, som er officielt godkendt til udførsel af tyresæd til EF; listen over godkendte stationer bør derfor ændres; Kommissionen har fået garantier for, at kravene i artikel 9 i direktiv 88/407/EØF overholdes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del 6 i bilaget til beslutning 93/693/EF tilføjes følgende tyrestation for Ungarns vedkommende:

»GÉNBANK KFT

5820 Mezóhegyes

Kozma F. u. 30.Pf.24.

Registreringsnummer: H 04«.

Artikel 2

Denne beslutning er rettet til medlemsstaterne.

Udfærdiget i Bruxelles, den 4. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 194 af 22. 7. 1988, s. 10.

(2) EFT nr. L 320 af 22. 12. 1993, s. 35.

(3) EFT nr. L 250 af 2. 10. 1996, s. 17.
KOMMISSIONENS BESLUTNING af 12. december 1996 om anerkendelse af Ungarn som værende fri for Clavibacter michiganensis (Smith) Davis et al ssp. sepedonicus (Spieckerman et Kotthoff) Davis et al (97/5/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/93/EØF af 21. december 1976 om foranstaltninger mod indslæbning i medlemsstaterne af skadegørere på planter eller planteprodukter og mod deres spredning inden for Fællesskabet (1), senest ændret ved Kommissionens direktiv 96/14/EF (2), særlig bilag III, del A, punkt 12, og

ud fra følgende betragtninger:

I henhold til del A, punkt 12, i bilag III til direktiv 77/93/EØF må knolde af Solanum tuberosum L., bortset fra læggekartofler og visse andre kartofler, der er anført i del A, punkt 10 og 11, i bilag III, med oprindelse i andre europæiske tredjelande end dem, der anerkendes som værende fri for Clavibacter michiganensis (Smith) Davis et al ssp. sepedonicus (Spieckerman et Kotthoff) Davis et al, ikke føres ind i medlemsstaterne;

det fremgår af officielle oplysninger fra Ungarn, at ovennævnte skadegører ikke forekommer dér, og at landet længe har haft en streng procedure for kontrol og for inspektion og undersøgelse for denne skadegører ved indførsel af kartofler;

det kan derfor fastslås, at der ikke er nogen fare for spredning af denne skadegører;

denne beslutning berører ikke eventuelle senere fund, som måtte vise, at denne skadegører forekommer i landet;

Kommissionen sørger for, at Ungarn hvert år stiller alle de tekniske oplysninger til rådighed, der er nødvendige for at vurdere ovennævnte situation;

de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Det erklæres herved, at Ungarn anerkendes som værende fri for Clavibacter michiganensis (Smith) Davis et al ssp. sepedonicus (Spieckerman et Kotthoff) Davis et al.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 26 af 31. 1. 1977, s. 20.

(2) EFT nr. L 68 af 19. 3. 1996, s. 24.
RÅDETS AFGØRELSE af 20. december 1996 om ophævelse af henstilling 76/494/EØF om rationel udnyttelse af energi, der forbruges af motorkøretøjer, ved forbedring af førerens adfærd (97/9/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen (1), og

ud fra følgende betragtninger:

Henstilling 76/494/EØF (2) blev vedtaget med henblik på at give visse retningslinjer til førerne, således at de gennem en økonomisk og ansvarlig kørsel bidrager til en mere rationel anvendelse af motorkøretøjer;

henstillingens mål er allerede nået, og den vil ikke kunne få yderligere indflydelse på førernes adfærd, hvorfor den ikke længere tjener noget formål -

TRUFFET FØLGENDE AFGØRELSE:

Eneste artikel

Henstilling 76/494/EØF ophæves.

Udfærdiget i Bruxelles, den 20. december 1996.

På Rådets vegne

S. BARRETT

Formand

(1) EFT nr. C 272 af 18. 9. 1996, s. 10.

(2) EFT nr. L 140 af 28. 5. 1976, s. 14.
31997D0447R(01)

Berigtigelse til Kommissionens beslutning 97/447/EF af 16. juli 1997 om fritagelse af importen af visse dele til cykler med oprindelse i Den Kinesiske Folkerepublik fra den ved Rådets forordning (EF) nr. 71/97 fastsatte udvidelse af den antidumpingtold, der indførtes ved forordning (EØF) nr. 2474/93, som opretholdt ved forordning (EF) nr. 1524/2000 (EFT L 193 af 22.7.1997)



EF-Tidende nr. L 017 af 19/01/2002 s. 0060 - 0060